Document ID: 32014R0051

REGOLAMENT TAL-KUMMISSJONI (UE) Nru 51/2014
tal-20 ta’ Jannar 2014
li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill fir-rigward tal-livelli massimi ta’ residwi għal dimetomorf, indossakarb, u piraklostrobina f’ċerti prodotti jew fuqhom
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (1), u b'mod partikolari l-Artikolu 14(1)(a) tiegħu,
Billi:
(1)
Għal dimetomorf, indossakarb, u piraklostrobina, il-livelli massimi ta’ residwi (MRLs) ġew stipulati fl-Anness II tar-Regolament (KE) Nru 396/2005.
(2)
Fil-kuntest ta’ proċedura għall-awtorizzazzjoni tal-użu ta' prodott għall-ħarsien tal-pjanti li jkun fih is-sustanza attiva dimetomorf fuq iż-żerriegħa tal-ħwawar (għajr in-noċemuskata) u fuq il-frott tal-karwija, tressqet applikazzjoni skont l-Artikolu 6(1) tar-Regolament (KE) Nru 396/2005 biex jiġu emendati l-MRLs eżistenti.
(3)
Rigward l-indossacarb, saret applikazzjoni bħal din għall-krexxuni, għall-krexxuni tal-art, għall-mustarda ħamra, għall-ħass u pjanti oħra tal-insalata, għall-burdlieq, għall-weraq tal-pitravi u (weraq) oħrajn tal-spinaċi u simili. Fir-rigward tal-piraklostrobina, tali applikazzjoni saret għall-artiċokks.
(4)
Skont l-Artikolu 8 tar-Regolament (KE) Nru 396/2005, dawn l-applikazzjonijiet ġew evalwati mill-Istati Membri konċernati u r-rapporti ta’ evalwazzjoni ngħaddew lill-Kummissjoni.
(5)
L-Awtorità Ewropea dwar is-Sikurezza tal-Ikel, minn hawn 'il quddiem “l-Awtorità”, ivvalutat l-applikazzjonijiet u r-rapporti ta' evalwazzjoni, u eżaminat b'mod partikolari r-riskji għall-konsumaturi u, fejn rilevanti, għall-annimali u tat opinjonijiet motivati dwar l-MRLs proposti (2). Din għaddiet dawn l-opinjonijiet lill-Kummissjoni u lill-Istati Membri u għamlithom disponibbli għall-pubbliku.
(6)
Għall-applikazzjonijiet kollha, l-Awtorità kkonkludiet li r-rekwiżiti kollha fir-rigward tad-dejta ġew issodisfati u li, fuq il-bażi ta’ valutazzjoni tal-esponiment tal-konsumatur li saret għal 27 grupp speċifiku Ewropew tal-konsumaturi, il-modifiki għall-MRLs mitluba mill-applikanti kienu aċċettabbli mil-lat tas-sikurezza tal-konsumatur. L-Awtorità qieset l-aktar tagħrif riċenti dwar il-karatteristiċi tossikoloġiċi tas-sustanzi. La l-esponiment tul il-ħajja għal dawn is-sustanzi permezz tal-konsum tal-prodotti kollha tal-ikel li jista' jkun fihom dawn is-sustanzi, u lanqas l-esponiment għal perjodu qasir minħabba konsum għoli tal-għelejjel u l-prodotti rilevanti ma wrew li kien hemm riskju li jinqabeż il-konsum aċċettabbli ta’ kuljum (acceptable daily intake - ADI) jew id-doża ta’ referenza akuta (acute reference dose - ARfD).
(7)
Abbażi tal-opinjonijiet motivati tal-Awtorità u b'kunsiderazzjoni tal-fatturi rilevanti għas-suġġett li qiegħed jiġi kkunsidrat, il-modifiki xierqa fl-MRLs jissodisfaw ir-rekwiżiti rilevanti tal-Artikolu 14(2) tar-Regolament (KE) Nru 396/2005.
(8)
Fir-rigward tad-dimethomorf, tal-indossakarb u tal-piraklostrobina, ġew stabbiliti MRLs għal bosta prodotti bir-Regolament tal-Kummissjoni (UE) Nru 668/2013 tat-12 ta' Lulju 2013 (3). Peress li dak ir-Regolament japplika mit-2 ta’ Frar 2014, huwa xieraq li l-MRLs stipulati f'dan ir-Regolament, japplikaw mill-istess data.
(9)
Ir-Regolament (KE) Nru 396/2005 għandu għalhekk jiġi emendat skont dan.
(10)
Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 396/2005 huwa emendat skont l-Anness ta’ dan ir-Regolament.
Artikolu 2
Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Huwa jidħol fis-seħħ mit-2 ta’ Frar 2014.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Jannar 2014.

Labels: 1
17
0
3
6